《渔家傲 其四 青墩月令，和欧阳公鼓子词》
清代·董元恺

二月风和春满院。游丝雨歇朝寒浅。细草平铺芳径软。

湘帘卷。新巢絮语双双燕。

红杏倚墙开欲遍。落梅委地香千片。蝴蝶纷飞鶗鴃啭。

清樽劝。日斜绣阁停针线。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。